ג'ייקו

חסוס מנואל נייבס קורטס (בספרדית: Jesús Manuel Nieves Cortez; נולד ב-9 באפריל 1993), ידוע בשם הבמה ג'ייקו (Jhayco), ולשעבר ג'יי קורטס (Jhay Cortez), הוא זמר, פזמונאי ומפיק מוזיקלי פוארטו ריקני.

ביוגרפיה 
קורטס נולד בריו פיידראס שבפוארטו ריקו. לאחר מכן, עבר להתגורר בקמדן שבניו ג'רזי, ובעקבות כך ילדותו הייתה דו-לשונית.

קריירה מוזיקלית 
קורטס החל לכתוב מוזיקה בגיל 11, ופרץ לתעשיית המוזיקה בגיל 22. קורטס ידוע בכתיבת להיטי רגאטון רבים, בהם "Criminal", "I Like It" ו-"I Can't Get Enough", בין היתר. לאחר מכן, החל לעסוק גם בזמרה, ובשנת 2018 הוציא את המיני-אלבום הראשון שלו, Eyez On Me, תחת חסותה של חברת יוניברסל מיוזיק גרופ.

בשנת 2019 הוציא את אלבום הבכורה שלו, Famouz, שזכה להצלחה נטויה, תוך שהגיע למקום ה-164 במצעד הבילבורד 200. האלבום כולל את הסינגל "No Me Conoce", לו הופק רמיקס בשיתוף הזמרים ג'יי באלווין ובאד באני, שזכה להצלחה רבה תוך שהגיע למקום ה-4 במצעד השירים הלטיני של הבילבורד, ואף נכלל באלבום.

בשנת 2020, השתתף בשיר "La Luz (Fin)" של הזמרת-יוצרת הקולומביאנית-אמריקאית קאלי אוצ'יס, אשר נכלל באלבומה, . בהמשך השנה, הוציא יחד עם באד באני את השיר "Dakiti", שנכלל באלבומו, El Último Tour Del Mundo והגיע למקום הראשון במצעד הבילבורד גלובל 200.

דיסקוגרפיה

אלבומי אולפן 
 2019: Famouz
 2020: Famouz Reloaded
 2021: Timelezz

מיני-אלבומים 
 2018: Eyez On Me

קישורים חיצוניים

הערות שוליים 

זמרים פוארטו ריקנים
ראפרים פוארטו ריקנים
פזמונאים
מפיקים מוזיקליים
פוארטו ריקנים שנולדו ב-1993